Títulu: La vida en sordina
#000002
En cualquier casu, nada hai n’esta última novela del veteranu autor (nacíu nel 1935) que nos recuerde a otres obres de so. Quiciás los primeros capítulos tengan un ciertu asemeyu con dalgo conocío, pero de magar va adientrándose nel argumentu, les primeres sonrises principien a esborrase pa dar pasu a una novela dura, descarnada, nes qu’hai continues «cates» sobre la vieyera, el sufrimientu y la muerte. El personaxe protagonista (unes veces falando en primer persona y otres en tercera), sordu ya incomunicáu («la ceguera ye tráxica, pero la sordera ye cómica»), cuéntanos la so rellación cola familia, sobre too con so padre, un ancianu de 89 años, tamién sordu, al tiempu que vive los sos primeros años de xubilación como profesor de llingüística na universidá. Por si fuere poco, un viaxe a dar unes conferencies a Alemania, llévalu a visitar el muséu de Auschwitz lo que-y encartia pa reflexonar sobre’l horror y la muerte. Pente medies de too ello, la intervención d’una guapa alumna que quier que-y dirixa la so tesis sobre l’estilu lliterariu nes notes de suicidiu, dan pie a una socesión d’observaciones intelixentes sobre la vida, la propia y l’ayena, el sexu, la edá, el deterioru físicu y los distintos afeutos o amores.
#000004
Una novela, en resume, dura, amarga, pero intelixente y escelentemente escrita. Nun me defraudó pa nada un de los mios escritores favoritos que, pese a los años que va cumpliendo, sigue calteniéndose n’una estupenda forma. Mui recomendable.
#000005
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000006